stanford-oval/wikipedia huggingface dataset:
Isolahti (Muurame)

| Isolahti |
| --- | --- |
 Isolahden koulu vuonna 2023.
 Isolahti
 Koordinaatit: 62.19704°N, 25.55159°E 
Valtio:  Suomi
Maakunta:  Keski-Suomi
Kunta:  Muurame
Infobox OKVirheellinen NIMI-arvo: 
Isolahti on noin 450 asukkaan kylä Muuramessa. Kylä on 15 kilometrin päässä Jyväskylästä ja Muuramen keskustasta. Isolahdella on koulu, jonka ympärille kylä on kehittynyt. Vuosiluokilla 1–6 on yhteensä noin 60 oppilasta. Kylässä on ollut palveluina muun muassa kyläkauppa, joka lopetti toimintansa vuonna 2007, mutta koulun pihapiirissä käy yhä edelleen kirjastoauto kerran  viikossa torstaina. Isolahden läheisyydessä sijaitsee Rannankylä. Jyväskylän Liikenteen vuoro 13 kulkee Jyväskylä–Isolahti–Tikkala-väliä sekä Jyväskylä–Isolahti–Muurame-väliä.
Antti Mäkinen (muusikko)

| Antti Mäkinen |
| --- | --- |
 Antti Mäkinen esiintymässä maaliskuussa 2013
Henkilötiedot
Syntynyt: 16. huhtikuuta 1975 (ikä 49)
Ammatti:  muusikko
  [ Muokkaa Wikidatassa ] [ ohje ]  
Antti Mäkinen (s. 16. huhtikuuta 1975) on suomalainen muusikko. Hän on soittanut rumpuja useissa yhtyeissä. Mäkinen on kouluttautunut lyömäsoittajaksi ja opettanut ulkomailla.
Mukana seuraavissa yhtyeissä

Robin Guthrie trio
Heligoland
Jussi Hakulinen
Mark Gardener
Kirill Zaborov
International jazz quartet
B.A.P trio
Kenny Hepting
Esa Kaartamo
Gentleman Jules
Jonne Aaron
Shade Factory
Drum Dynasty
Konepesu
Aurinkosirkus
Minerva
Uniklubi
Yö
Vladimir Sivitskin taustayhtye
Maria Saarikiven taustayhtye
Riemudivisioona
Sinmasters
Messuproduktio-Lähde
Nalle Lehtosen taustayhtye
Pia Nykäsen taustayhtye
Stillm P. Toiviaisen taustayhtye
Get Funked
Mediatribe
Fine art Quartet
Pate Mustajärven taustayhtye
Vaahto
Milya
Sam D
Pasi Kauniston taustayhtye
Jay Kroon
Sonja Leinamo

| Sonja Leinamo> Henkilötiedot |
| --- | --- |
Syntynyt: 20. helmikuuta 2002 (ikä 22)
Uran tiedot
Seura:  Ahveniston Ampumahiihtäjät, Pohti Ski Team
Laji:  maastohiihto, ampumahiihto
Sonja Leinamo (s. 20. helmikuuta 2002) on suomalainen ampuma- ja maastohiihtäjä. Hän edustaa Ahveniston Ampumahiihtäjiä ja Pohti Ski Teamia.
Leinamo kilpaili ampumahiihdon nuorten maailmanmestaruuskilpailuissa alle 19-vuotiaiden sarjassa Obertilliachissa vuonna 2021. Hän sijoittui viestissä yhdeksänneksi, takaa-ajossa 32:nneksi, pikamatkalla 42:nneksi ja normaalimatkalla 52:nneksi. Seuraavana vuonna hän sijoittui Soldier Hollow'n MM-kilpailuissa alle 22-vuotiaiden sarjassa viestissä yhdeksänneksi, pikamatkalla 32:nneksi ja takaa-ajossa 34:nneksi. Vuonna 2023 hän sijoittui Madonassa nuorten avoimissa Euroopan-mestaruuskilpailuissa sekaviestissä 11:nneksi ja henkilökohtaisilla matkoilla parhaimmillaan 19:nneksi pikamatkalla. Samana talvena nuorten MM-kilpailuissa Štšutšinskissa hän sijoittui sekaviestissä kymmenenneksi, pikamatkalla 25:nneksi, normaalimatkalla 29:nneksi ja takaa-ajossa 31:nneksi.Hän saavutti nuorten avoimissa EM-kilpailuissa hopea pikamatkalla Jakuszycessä 2024. Saman talven nuorten MM-kilpailuissa Otepäässä hän sijoittui yhteislähtökilpailussa kuudenneksi, sekaviestissä seitsemänneksi, normaalimatkalla ja viestissä 13:nneksi sekä pikakilpailussa 14:nneksi.
Leinamo osallistui ampumahiihdon yleisen sarjan arvokilpailuihin ensimmäisen kerran vuonna 2023 Lenzerheidessa avoimissa Euroopan-mestaruuskilpailuissa. Hän sijoittui sekaviestissä 19:nneksi, pikamatkalla 23:nneksi, takaa-ajossa 35:nneksi ja normaalimatkalla 78:nneksi.
Leinamo kilpaili ampumahiihdon maailmancupissa ensimmäisen kerran Holmenkollenilla maaliskuussa 2023. Hän sijoittui pikamatkalla 76:nneksi. Ensimmäiset maailmancupin pisteensä hän saavutti oltuaan kaudella 2024–2025 Kontiolahdem pikakilpailussa 27:s. Kymmenen parhaan joukkoon hän sijoittui ensimmäisen kerran samalla kaudella Oberhofin pikakilpailussa, jossa hän oli kahdeksas.
Leinamo kilpaili maastohiihtäjänä nuorten talviolympialaisissa 2020 Lausannessa. Hän sijoittui vapaan hiihtotavan sprintissä 24:nneksi, skicrossissa 37:nneksi ja perinteisen hiihtotavan 5 kilometrillä 46:nneksi.
Graffitisanasto

Tämä sivu on graffitisanasto, jossa esitellään graffitiin liittyvää alakulttuurista termistöä.
Tägi
Throw up
Piissi (paneeli)
E–H

End to End – Juna- tai metrovaunun ikkunoiden alle maalattu piissi, joka jatkuu nimensä mukaisesti vaunun päästä päähän.
Fat cap, fätti –  Ks. käppi.
Feidaus – Englanninkieliseen sanaan fade pohjautuva feidaus tarkoittaa väriliukumaa.
Feimi – Maine, kuuluisuus. Käännössana englanninkielisestä sanasta fame. Feimiä voi saada levittämällä nimeään massoittain ja omaamalla hienon tyylin.Feimiä on kahdenlaista: alakulttuurin sisäinen, sekä sen ulkopuolinen feimi.
Feltti – Graffititussin kärki, usein käännettävä ja vaihdettava paksu ’huopapalkki’ johon tussin väri (ks. inkki) imeytyy sisään painettaessa ennen käyttöönottoa.
Filli – Kirjaimien ääriviivojen sisäpuolella sijaitseva täyttö tai väritys.
Galleria – Paikka, jossa sijaitsee graffitimaalausten keskittymä. Galleriat ovat sijainteja, joissa graffitimaalarin on helppo työskennellä.
Getting up – Tyyli, muoto ja metodologia ovat merkitykseltään toisarvoisia suhteessa getting upiin, mikä tarkoittaa graffitimaalarin nimen levittämistä graffitien kautta. Termille ei tunnu olevan selkeää suomenkielistä vastinetta, sillä massoittaiseen nimen levittämiseen liittyvät termit, kuten bommaus  eivät sisällä sanana ajatusta nimen tuomisesta näkyville vaan tuntuvat enemmän liittyvän toimintaan ja sen volyymiin.
Holtsu – Ks. whole car.
I–N

Inkki – Suora puhekielen käännös englannin kielen mustetta ja maalia tarkoittavasta ink-sanasta. Graffitikulttuurissa inkki tarjoittaa nimenomaan spraymaalien ja graffititussien mustetta.
Jyrääminen – Jyrääminen tarkoittaa toisen graffitintekijän työn päälle maalaamista. Englanninkielisessä sanastossa käytetään termiä going over, tai jos jyrääminen on tapahtunut maalaamalla raksit alla olevan työn päälle, niin käytetään termiä crossing out, josta on lähtöisin myös suomalainen termi krossaaminen. Jyrääminen on loukkaava teko jyrättyä graffitimaalaria kohtaan.
Kannu – Spraymaalipurkki.
Kara, kharakteri – Ks. chara.
Kiilteet, kiillot – Valon heijastusta tai kiiltoa kuvaavia vaaleita, kirjaimen reunoja myötäileviä viivoja.
Kolmedeet, 3D:t – Kirjainten pinnan ulkopuolella sijaitseva, perspektiivin luova efekti.
Krossaaminen – Ks. jyrääminen.
Käppi – Sana tarkoittaa yleisemmin spraykannun suutinta. Käpillä voidaan viitata myös graffititussiin, joskin termi gäbi on tässä yhteydessä käytetympi ilmaisumuoto.   Englanninkielisessä graffitisanastossa termin (engl. cap) käyttö vaikuttaa rajoittuvan spraykannun suuttimiin. Nykyisin erikokoisia capeja myös valmistetaan graffitien maalaamista varten ja niitä saa graffitimaalareille tarvikkeita myyvistä kaupoissa. Fat cap on leveää jälkeä tuottava spraykannun suutin. Skinny cap tuottaa ohutta jälkeä.
Laini – Ks. outline.
Lelu – Ks. toy.
Muraali – Seinämaalaus. Tavallisesti suurikokoinen työ, jossa on usein yksi tai useampi piissi-tyyliin esitetty nimi tai sana, hahmoja ja tausta-aihe.
O–S

Outline – Kirjainten muodot määrittelevä ääriviiva. Tarkoittaa myös luonnosta paperille tai piissin ensimmäisiä luonnostelevia viivoja seinällä.
Paneeli – Piissi, joka on maalattu juna- tai metrovaunun kylkeen ovien väliin ikkunoiden alapuolelle jäävään tilaan.
Piissi – Piissi on käännössana englanninkielisestä vastineestaan piece, joka on lyhennys sanasta masterpiece. Piissi sisältää useita värejä, kirjainten täyttöjä ja rajauksia. Piisseille on olemassa omia typpinimiä, joilla niitä jaotellaan esimerkiksi maalauksen sijainnin ja koon perusteella suhteessa juna- tai metrovaunuun.
Scrub – Nopea fillaustekniikka, jossa ei pyritä tasaiseen maalipintaan vaan levittämään maalia nopeasti. Lopputuloksena on raidallinen filli. Termille ei tunnu olevan suomenkielistä vastinetta.
Skinny cap, skini – Ks. käppi.
T–Ö

Toy – Termillä viitataan aloittelevaan tai heikkotasoiseen maalariin. Se tarkoittaa vähäpätöistä, ja termiä voisi käyttää myös esimerkiksi graffitimaalarista jonka nimeä ei esiinny paljon, vaikka tämä omaisikin hyvän tekniikan ja tyylin.
Throw up – Throw up on yksi graffitin ilmaismuodoista. Sanaa käytetään suomenkielisessä graffitipuheessa sellaisenaan. Se asettuu muodoltaan tägin ja piissin välimaastoon. Outlinesta ja nopeasta fillistä koostuvien throw upien maalaamisen lähtökohtana on tavoite maalata nopeasti. Throw upissa esiintyvien, tyypillisesti pulleiden kirjaimien määrä voi vaihdella kahdesta koko graffitimaalarin tavallisesti käyttämään nimeen.
Top to Bottom – Juna- tai metrovaunun kyljen korkuinen piissi, joka ei kuitenkaan ulotu vaunun päästä päähän.
Tägi – Termillä on rinnakkaisia merkityksiä: Se tarkoittaa sekä nimimerkkiä, että yhtä graffitin ilmaisumuodoista. Kuvana se on graffitimaalarin tyylitelty ja personalisoitu signeeraus, joka on tyypillisesti tehty tussilla tai spraykannulla.. Craig Castleman vertaa tägien tyylin yksilöllisyyttä käsialan yksilöllisyyteen.
Whole car – Graffiti joka peittää koko metro- tai junavaunun kyljen ikkunat mukaan lukien.
Whole train – Metron tai junan kaikkien vaunujen kyljet peittävä maalausten sarja.
Nalle Puhin elokuva

| Nalle Puhin elokuva> Winnie the Pooh |
| --- | --- |

Ohjaaja:  Stephen J. Anderson Don Hall
Käsikirjoittaja:  Stephen Anderson Clio Chiang Don Dougherty Don Hall Brian Kesinger Nicole Mitchell Jeremy Spears Kendelle Hoyer
Perustuu:  A. A. Milnen Nalle Puh -kirjoihin
Tuottaja:  Peter Del Vecho
Säveltäjä:  Henry Jackman
Kuvaaja:  Julio Macat
Leikkaaja:  Lisa Linder
Pääosat:  Jim Cummings Tom Kenny Craig Ferguson Travis Oates Bud Luckey Jack Boutler Kristen Anderson-Lopez Wyatt Dean Hall
Valmistustiedot
Valmistusmaa:   Yhdysvallat
Tuotantoyhtiö:  Walt Disney Animation Studios
Levittäjä:  Walt Disney Studios Motion Pictures Disney+
Ensi-ilta:   15. huhtikuuta 2011  15. heinäkuuta 2011  23. syyskuuta 2011
Kesto:  63 min
Alkuperäiskieli:  englanti
Budjetti:  30 miljoonaa Yhdysvaltain dollaria
Tuotto:  33 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Nalle Puhin elokuva (engl. Winnie the Pooh, levitetty myös nimellä Nalle Puhin elokuva – uudet seikkailut Puolen hehtaarin metsässä) on vuonna 2011 julkaistu yhdysvaltalainen koko perheen animaatioelokuva, jota ovat innoittaneet A. A. Milnen Nalle Puh -kirjat. Elokuva kuuluu Disneyn Nalle Puh -tuoteperheeseen. Se on yhteensä viides elokuvateattereissa julkaistu Nalle Puh ja toinen Walt Disney Animation Studiosilta. Nalle Puhin elokuva on Disneyn 51. animaatioelokuva. Elokuvassa Nalle Puh, Tiikeri, Kani, Nasu, Pöllö, Ihaa, Kengu ja Ruu lähtevät pelastamaan Risto Reipasta väärinkäsityksen kautta luodulta viholliselta.
Elokuvan ohjasivat Stephen J. Anderson ja Don Hall ja tuottivat Peter Del Vecho, Clark Spencer, John Lasseter ja Craig Sost. Elokuvan alkuperäisessä versiossa kertojana toimii John Cleese.
Nalle Puhin elokuva sisältää kuusi kappaletta Kristen Anderson-Lopezilta ja Robert Lopezilta sekä näyttelijä ja muusikko Zooey Deschanelin tulkinnan elokuvan tunnuskappaleesta.
Elokuvan tuotanto alkoi syyskuussa 2009, kun John Lasseter tiedotti Disneyn haluavan luoda elokuvan, joka ”yhdistää sukupolvia”.
Elokuvaa levitti Walt Disney Pictures. Se sai ensi-iltansa Britanniassa 15. huhtikuuta ja Yhdysvalloissa 15. heinäkuuta 2011.
Suomen ensi-iltansa elokuva sai syyskuussa 2011. Siitä lähtien sitä on esitetty Helsingissä Finnkinon elokuvateattereissa viikoittain yli 12 vuoden ajan, lukuun ottamatta koronapandemian sulkuja. Se on todennäköisesti pisimpään yhtäjaksoisesti esitetty elokuva koko Suomessa.
Ääninäyttelijät

| Alkuperäinen näyttelijä | Suomalainen näyttelijä | Rooli |
| --- | --- | --- |
| Jim Cummings | Jarmo Koski (dialogi) Tom Pöysti (laulu) | Nalle Puh |
| Jim Cummings | Petri Hanttu | Tikru |
| Tom Kenny | Aarre Karén | Kani |
| Craig Ferguson | Tuomas Mattila | Pöllö |
| Travis Oates | Riko Eklundh | Nasu |
| Bud Luckey | Markus Bäckman | Ihaa |
| Jack Boutler | Miro Widell | Risto Reipas |
| Kristen Anderson-Lopez | Tiina Bergström | Kengu |
| Wyatt Dean Hall | Akira Takaki | Ruu |
| Huell Howser | Aarni Kivinen | Pahko (engl. Backson) |
| John Cleese | Heikki Sankari | tarinan kertoja |
Suomenkielinen ohjaus: Markus Bäckman ja Carla Rindell (Ihaan dialogi ja laulu)
Suomenkielinen käännös: Päivi Kangas
Soundtrack > Taustaa

Etsiessään lauluntekijöitä elokuvaan ohjaajat Stephen Anderson ja Don Hall lähettivät materiaalia viidelle lauluntekijätiimille. Kaksikko ihastui välittömästi Robert Lopezin ja tämän vaimon Kristenin demoon. Lopezit kirjoittivat elokuvaan seitsemän kappaletta. Zooey Deschanel esittää kolme elokuvan kappaleista, mukaan lukien otteen tunnuskappaleesta "A Very Important Thing to Do".
Elokuvamusiikin on säveltänyt Henry Jackman yhdessä Christopher Willisin kanssa. Elokuvan trailerissa kuullaan englantilaisen rockyhtye Keanen kappale ”Somewhere Only We Know”. Kappale ei kuitenkaan ole mukana elokuvan soundtrack-albumilla.
Soundtrack > Kappalelista

| Winnie the Pooh useat artistit |
| --- | --- | --- |

Soundtrack-albumin tiedot
 Äänitetty : 2011
 Julkaistu: 12. heinäkuuta 2011
 Levy-yhtiö: Walt Disney Records
muut julkaisut
|   | Winnie the Pooh 2011 |   |
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Winnie the Pooh (Zooey Deschanel ja M. Ward)  | 2.32 |  |  |  |  |  |  |  |
| 2. | The Tummy Song (Jim Cummings, Robert Lopez)  | 1.07 |  |  |  |  |  |  |  |
| 3. | A Very Important Thing to Do (Kirjoittanut Robert Lopez, esittänyt Zooey Deschanel)  | 0.47 |  |  |  |  |  |  |  |
| 4. | The Backson Song (Nalle Puhin elokuvan näyttelijät)  | 2.55 |  |  |  |  |  |  |  |
| 5. | It's Gonna Be Great (Käsikirjoittanut Robert Lopez, esittäneet Bud Luckey ja Jim Cummings)  | 2.05 |  |  |  |  |  |  |  |
| 6. | Everything Is Honey (Jim Cummings, Kristen Anderson-Lopez, Robert Lopez)  | 2.00 |  |  |  |  |  |  |  |
| 7. | Pooh's Finale (Robert Lopez, Zooey Deschanel ja Nalle Puhin elokuvan näyttelijät)  | 1.05 |  |  |  |  |  |  |  |
| 8. | So Long (Zooey Deschanel ja M. Ward)  | 3.28 |  |  |  |  |  |  |  |
| 9. | Main Title Sequence / Winnie the Pooh (Zooey Deschanel ja M. Ward)  | 2.24 |  |  |  |  |  |  |  |
| 10. | Pooh Greets the Day | 2.46 |  |  |  |  |  |  |  |
| 11. | Get You Tiggerized! | 2.08 |  |  |  |  |  |  |  |
| 12. | Woods and Words / The Backson Song | 3.41 |  |  |  |  |  |  |  |
| 13. | Eeyore Needs His Tail / The Winner Song (Nalle Puhin elokuvan näyttelijät)  | 2.08 |  |  |  |  |  |  |  |
| 14. | Picnic and Beehive Chase | 2.26 |  |  |  |  |  |  |  |
| 15. | Hundred Acre Spy Game | 3.34 |  |  |  |  |  |  |  |
| 16. | Stuck in the Pit/Balloon Chase | 4.04 |  |  |  |  |  |  |  |
| 17. | A Honey Happy Ending | 2.44 |  |  |  |  |  |  |  |
| 18. | Winnie the Pooh Suite | 4.38 |  |  |  |  |  |  |  |
Reinhold Felix von Willebrand

| Reinhold Felix von Willebrand |
| --- | --- |
 R. F. von Willebrand. Valokuvaaja Daniel Nyblin.
Henkilötiedot
Syntynyt: 23. helmikuuta 1858 Helsinki
Kuollut: 6. toukokuuta 1935 (77 vuotta) Helsinki
Kansalaisuus:  suomalainen
Ammatti:  kulttuurivaikuttaja, toimittaja
Vanhemmat:  Knut Felix von Willebrand
Muut tiedot
Järjestö:  Suomen Olympiakomitean puheenjohtaja
Seuraaja:  Ernst Krogius
Vapaaherra Reinhold Felix von Willebrand (23. helmikuuta 1858 Helsinki – 6. toukokuuta 1935 Helsinki) oli suomalainen kulttuuripersoona, toimittaja, Suomen Olympiakomitean perustajajäsen ja sen ensimmäinen puheenjohtaja vuosina 1907–1919.
Henkilöhistoria

Von Willebrand edusti Suomea Kansainvälisessä olympiakomiteassa vuosina 1908–1920. Hänen isänsä Knut Felix von Willebrand toimi lääkintöhallituksen pääjohtajana ja korotettiin 1889 vapaaherran periytyvään aatelisarvoon. Suvulla oli laaja maaomaisuus, mm. Säätytalon tontti ja Stansvikin kartano Helsingin Laajasalossa. Von Willebrand opiskeli filosofian kandidaatiksi ja juristiksi Helsingin yliopistossa ja sai varatuomarin arvon 1890. Työnsä hän teki pääosin kuitenkin perheomaisuuden hoitajana. Von Willebrand osallistui aatelissäädyssä sukunsa edustajana säätyvaltiopäiville 1885, 1888, 1891, 1894, 1897, 1899, 1900, 1904–1905 ja 1905–1906.
Henkilöhistoria > Urheilujohtaja

Von Willebrand voimisteli nuoruudessaan Helsingfors Gymnastikklubbenissa (HGK) ja toimi myöhemmin ruotsinkielisten urheilupiirien keskeisenä järjestöihmisenä. Von Willebrand toimi Suomen Luistinliiton puheenjohtajana vuosina 1908–1917 ja oli perustamassa Suomen Hiihdonedistämisliittoa ja Suomen Soutuliittoa. Von Willebrandin KOK-jäsenyyttä ehdotti silloinen ruotsalainen KOK-edustaja Viktor Balck Haagissa 1907. Jäsenyys astui voimaan virallisesti Lontoon olympiakisojen yhteydessä pidetyssä istunnossa 1908. Olympiadiplomatiassa von Willebrand joutui puolustamaan Suomen edustusoikeutta niin Lontoon  kuin Tukholmankin kesäkisoissa. Valtaa pitävät venäläiset eivät katselleet Suomen omaa kansainvälistä edustusta myötämielisesti. Vuonna 1914 Suomi menettikin oman olympialaisen edustusoikeutensa. Tällöin von Willebrandin kiinnostus olympialaiseen urheilutoimintaan väheni merkittävästi.
Puhtaasti ruotsinkielinen von Willebrand ei saavuttanut suomenkielisen urheiluväen täyttä luottamusta. Suomen itsenäistyttyä ja saatua jälleen kansainvälisen edustusoikeutensa olympiaurheilussa hän ilmoitti kuitenkin vuonna 1919 eroavansa KOK:n jäsenyydestä vastalauseeksi Saksan sulkemiselle Antwerpenin olympiakisoista. Samalla hän luopui Suomen Olympiakomitean puheenjohtajuudesta ja jätti molemmat tehtävät Ernst Krogiukselle.
Henkilöhistoria > Kulttuuripersoona

Urheilujohtaja-ansioiden lisäksi von Willebrand on tunnettu kulttuurisaavutuksistaan. Hänet tunnetaan Finsk Tidskriftin julkaisijana: hän vastasi lehdestä lähes 25 vuotta aina vuoteen 1931 asti. Ansioistaan ruotsinkielisen kulttuurin alalla hänet valittiin 1899 Svenska litteratursällskapetin hallitukseen, jossa hän toimi aina vuoteen 1918. Hän testamenttasi huomattavan omaisuutensa tälle seuralle ja Konstsamfundetille.
Von Willebrand sävelsi pienimuotoisia teoksia, joista tunnetuimpia ovat Helsingfors Gymnastikklubbs marsch (1885) ja yksinlaulu Långsamt som kvällsskyn (1888).
Golanin kukkulat

| Golanin kukkulat Golanin kukkulat |
| --- | --- |
 Golanin kukkulat
 Kohokuvakartta Golanin kukkuloiden alueesta.
Hallinta:  Syyria–Israel
Pinta-ala:  
 – Kokonaispinta-ala:  1800 km²
Korkeus:  2814 m
Väkiluku:  n. 50 000
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Hermonvuori.
Golan, Golanin kukkulat tai Golanin ylänkö (hepr. ‏רמת הגולן‎, Ramat ha-Golan, arab. مرتفعات الجولان‎, Murtafa‘āt al-Jawlān) on Israelissa Gennesaretinjärven itäpuolella sijaitseva laaja ylätasanko. Ylätasanko jatkuu koilliseen Damaskoon saakka. Historiallisesti alue on ollut tunnettu Vanhan testamentin Baasanina, jossa oli hyvät laitumet ja jossa kasvatettiin lampaita, vuohia ja härkiä. Israel on miehittänyt aluetta kuuden päivän sodasta alkaen.
Maantiede

Ylätasangon länsireunalta on näköala yliseen Jordaninlaakson sekä Gennesaretinjärvelle. Hermonvuorelta avautuu näköala Syyriaan idässä, Libanoniin lännessä ja Jordaninlaaksoon yläosiin etelässä. Hermonvuori on Anti-Libanonin vuoriston eteläisin vuori ja näkyy laajalti Palestiinassa.
Historia > Varhainen historia

Vanhan testamentin aikana alue tunnettiin Basanina. Basanissa sijaitsi Golanin kaupunki, joka kuului Manassen heimolle.  Golanin kaupunki on joskus yhdistetty Saham al-Jawlanin kylään alueen itäpuolella Syyriassa, joskin myös muita mahdollisia paikkoja on ehdotettu. Kaupungin nimi laajeni myöhemmin käsittämään laajemman alueen. Alueena Golanista puhuu ensimmäisenä Josephus. Alue ulottui pohjois-eteläsuunnassa Hermonilta Jarmuk-jokeen ja länsi-itäsuunnassa länsireunalta noin 25 kilometriä itään. Israelilaisten tunkeutuessa Luvattuun maahan Hermonvuori oli rajana valloituksille pohjoisessa. Hellenistisell kaudella Golan tunnettiin nimellä  Gaulanitis (Γαυλανῖτις). Golanin alue oli tärkeä viljantuottaja Rooman valtakaudella. Golanin vilja kuljetettiin Ala-Galilean läpi Akkon satamakaupunkiin. Bysantin valtakunnan kaudella Golan oli osa Palaestina Secundaa ja se oli ghassanidien vaikutusaluetta.
Golanin kautta kulkivat valtatiet, jotka yhdistivät Damaskon, Haasorin, Gennesaretinjärven, Beet-Seanin ja Jisreelin tasangon. Näiden reittien varrelle rakennettiin lukuisia linnoituksia sekä puolustustarkoituksiin, että kaupankäynnin turvaamiseksi.
Muslimit valtasivat alueen Šurahbilin johdolla ja myöhemmin siitä tuli yksi Damaskoksen alaisista piirikunnista. Piirikunnan keskus oli alkujaan Banias (Caesarea Philippi). Myöhemmin alueen keskukseksi muodostui Kuneitra, joka sijaitsi Damaskoksesta Tiberiakseen kulkevan tärkeän tien varrella. Seudun väestö muodostui useista eri uskonnollisista ja etnisistä ryhmistä. Hermoninvuoren juurella oli druusilaisia ja šiialaisia kyliä. Muulla alueella oli aloilleen asettuneita arabipaimentolaisia, sekä seudulle siirrettyjä tšerkessien ja turkmeenien kyliä.
Historia > Kuuden päivän sota ja Jom kippur -sota

Israel valloitti Golanin kukkuloiden alueen Syyrialta kuuden päivän sodan loppupuolella vuonna 1967. Suurin osa alueella asuneista arabeista pakeni alueelta sodan aikana. Sodan jälkeen perustettiin tulitaukolinja ja alue jäi Israelin haltuun. Lähes välittömästi alueelle alkoi muuttaa juutalaisia siirtolaisia. Syyria yritti valloittaa alueen takaisin Jom kippur -sodassa vuonna 1973, mutta yllätyshyökkäyksestä ja israelilaisten raskaista tappioista huolimatta syyrialaisten hyökkäys pysäytettiin. Molemmat maat sopivat tulitauosta vuonna 1974 ja siitä lähtien tulitaukoa valvomassa on ollut Yhdistyneiden kansakuntien tarkkailijoita tulitaukolinjalla.
Historia > Golanin kukkulat strategisesta näkökulmasta

Israel liitti Golanin ylängön itseensä vuonna 1981, mutta liitoksella ei ole kansainvälistä tunnustusta. Alueen strateginen merkitys on suuri. Syyrian pääkaupunki Damaskos sijaitsee vain 60 kilometrin päässä pohjoiseen Golanin kukkuloilta. Golanilta käsin on helppo tarkkailla mahdollisia Syyrian armeijan liikkeitä ja alue muodostaa myös maantieteellisen esteen mahdolliselle syyrialaishyökkäykselle. Alue on myös tärkeä vesihuollon kannalta: se tuottaa noin kolmasosan Israelin juomavedestä.
Historia > Rauhanneuvottelut

Syyria on asettanut Golanin kukkuloiden palauttamisen rauhansopimuksen ehdoksi. Yhdysvaltojen välittämien rauhanneuvottelujen aikana vuonna 1999 Israel oli valmis palauttamaan suurimman osan alueesta, mutta se halusi pitää rajan muutama sata metriä Genesaretinjärvestä itään turvatakseen tämän vesilähteensä. Syyria taas vaati Israelia perääntymään kokonaan vuoden 1967 rajojen taakse. Israel ja Syyria kävivät neuvotteluja turkkilaisten välittäjien kautta myös vuonna 2008, mutta ratkaisua kiistaan ei syntynyt tuolloinkaan.
Historia > 2010-luvulta alkaen

Syyrian sisällissodan aikana vuodesta 2013 lähtien Syyrian armeija ja sitä vastustavat kapinalliset kävivät taisteluja Golanin kukkuloiden rajanylityspaikoista. Myös Israelin armeijan asemat joutuivat ajoittain tulituksen kohteiksi ja armeija vastasi tuleen. Syyrian kapinalliset ottivat ajoittain Yhdistyneiden kansakuntien tarkkailijoita panttivangeiksi. Syyrian hallituksen joukot valtasivat Golanin kukkuloiden vastaiset alueet heinäkuussa 2018.
Yhdysvallat on hyväksynyt Israelin ilmoituksen ottaa kukkulat virallisesti omaan hallintaansa, eikä vuoden 2020 Yhdysvaltain presidentinvaalien jälkeen näyttänyt siltä, että vastavalittu presidentti Joe Biden olisi aikeissa perua maansa antamaa hyväksyntää.
Syyrian presidentti Bašar al-Assadin hallinnon romahtaessa 8. joulukuuta 2024 Israel miehitti myös Yk:n joukkojen aikanaan valvoman Golanin kukkuloiden rajavyöhykkeen.